ΟΔΥΣΣΣΕΙΑ ε, 1-164

α) **Η «δευτέρα ἐκκλησία» των θεών (ε, 1-42)**, στην οποία ο Δίας έδωσε την εντολή για την αποδέσμευση του Οδυσσέα από το νησί της Καλυψούς. Η Αθηνά υπενθυμίζει την ύβρη των μνηστήρων και την τύχη τους. Γενικά το απόσπασμα αποτελεί προοικονομία.

Όπως και στη ραψωδία α, η δράση στην ε κινείται χάρη στην επέμβαση των θεών. Η ανθρώπινη βούληση βρίσκεται σε αρμονία με το θεϊκό σχέδιο: οι όποιες σημαντικές εξελίξεις παρουσιάζονται ως αποτέλεσμα της δράσης θεών και ανθρώπων. Η Αθηνά μεσολαβεί εκ νέου για να βοηθήσει τον προστατευόμενό της, ενώ ο Ερμής αναλαμβάνει το έργο της πληροφόρησης της Καλυψούς και χειρίζεται το θέμα με επιδεξιότητα και αποτελεσματικότητα. Οι θεοί, εξαιρουμένου βεβαίως του Ποσειδώνα, που όμως διευκολύνει τους υπολοίπους με την απουσία του, στηρίζουν τον δίκαιο βασιλιά και με την επέμβασή τους δρομολογείται η αναχώρησή του από την Ωγυγία.

(β) **Το ταξίδι του Ερμή προς τη σπηλιά της Καλυψώς (ε, 43-75)**, στο οποίο δεσπόζει η επιβλητική περιγραφή της σπηλιάς, της παραδείσιας φυλακής του Οδυσσέα. Η σπηλιά της θείας ξεγνοιασιάς, της αιώνιας νεότητας. Οι εικόνες της περιγραφής της σπηλιάς απευθύνονται σε όλες τις αισθήσεις.

(γ) **Τη φιλοξενία του Ερμή στη σπηλιά (76-147)**, όπου ανακοινώνεται η απόφαση των θεών στην αγανακτισμένη, πλην υποχρεωμένη να υπακούσει Καλυψώ. **Αξιοσημείωτη είναι στην ενότητα αυτή η τυπική σκηνή της φιλοξενίας**.